观音保（），博尔济吉特氏，科尔沁蒙古人，孝惠章皇后母家从孙。雍正四年（1726）十二月，尚和硕淑慎公主。雍正十一年（1733），出为伊犁领队大臣。从明瑞攻乌什，负创奋进，克其城，赐卓里克图巴图鲁名号。迁镶蓝旗护军统领，署云南楚雄镇总兵。从明瑞出师，为领队大臣，战于蛮结，日昳大雾，贼出林中。紥拉丰阿率众薄贼垒，观音保当贼冲，杀贼二百馀，乘雾深入，破木砦。师至小勐育，贼围急，观音保发数矢，辄殪贼，箙仅馀一矢，欲复射，骤策马向草深处，以其镞射喉死，予二等轻车都尉。